NÁRODNÁ RADA SLOVENSKEJ REPUBLIKY

IV. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 530/2009

**969a**

# S p o l o č n á s p r á v a

**Výboru Národnej rady Slovenskej republiky pre financie, rozpočet a menu, Ústavnoprávneho výboru Národnej rady Slovenskej republiky a Výboru Národnej rady Slovenskej republiky pre hospodársku politiku o výsledku prerokovania vládneho návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o doplnení niektorých zákonov (tlač 969) v druhom čítaní (podľa § 78 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie, rozpočet a menu, ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

**I.**

Národná rada Slovenskej republiky uznesením č. 1339 z 10. marca 2009 pridelilavládny návrh zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o doplnení niektorých zákonov (tlač 969) týmto výborom Národnej rady Slovenskej republiky:

* Výboru Národnej rady Slovenskej republiky pre financie, rozpočet a menu
* Ústavnoprávnemu výboru Národnej rady Slovenskej republiky
* Výboru Národnej rady Slovenskej republiky pre hospodársku politiku

Uvedené výbory prerokovali predmetný vládny návrh zákona v stanovenom termíne.

**II.**

Gestorský výbor nedostal do začatia rokovania o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o doplnení niektorých zákonov (tlač 969) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému vládnemu návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť**

**s pozmeňujúcimi a doplňujúcimi návrhmi**

* Výbor Národnej rady Slovenskej republiky pre financie, rozpočet a menu ( uzn. č. 468 zo dňa 11. marca 2009)

1. Odporúčanie pre Národnú radu Slovenskej republiky návrh **schváliť**

- Ústavnoprávny výbor Národnej rady Slovenskej republiky ( uzn. č. 574 zo dňa 11.

marca 2009 )

* Výbor Národnej rady Slovenskej republiky pre hospodársku politiku ( uzn. č. 479

zo dňa 11. marca 2009 )

**IV.**

Z uznesenia výboru Národnej rady Slovenskej republiky uvedených pod bodom III. tejto správy vyplynuli tieto pozmeňujúce a doplňujúce návrhy.

**1. K čl. I - k bodu 2**

V čl. I bod 2 znie:

„2. V § 105 ods. 7 sa za prvú vetu vkladajú nová druhá až piata veta, ktoré znejú:

„Ak centrálny depozitár alebo člen vedie účet majiteľa za odplatu, je povinný odovzdať majiteľovi účtu výpis z tohto účtu v rozsahu údajov podľa odseku 8 druhej vety aspoň raz ročne, ak nie je dohodnuté inak. Centrálny depozitár je povinný na žiadosť Fondu národného majetku Slovenskej republiky odovzdať fyzickým osobám, ktorých okruh určí Fond národného majetku Slovenskej republiky v tejto žiadosti, výpis z účtu majiteľa v rozsahu údajov podľa odseku 8 druhej vety. Odovzdaním tohto výpisu z účtu majiteľa sa považuje povinnosť podľa druhej vety za splnenú.Centrálny depozitár je oprávnený poveriť člena vyhotovením, spracovaním alebo odovzdaním výpisu z účtu majiteľa.“.“.

V nadväznosti na navrhovanú možnosť prevádzať na Fond národného majetku SR (ďalej len ako „fond“) cenné papiere od fyzických osôb, o ktoré nemajú tieto osoby záujem, je potrebné ustanoviť aj režim pre zasielanie výpisu z účtu okruhu osôb, ktoré určí fond a to na účely prepojenia povinnosti zaslať týmto osobám aj informáciu o tom, že v prípade záujmu môžu tieto osoby previesť na fond svoje cenné papiere. Nakoľko sa centrálnemu depozitáru ustanovuje povinnosť zasielať raz ročne výpisu z účtu za účty, ktoré spoplatňuje, bolo potrebné v prípadoch, kedy bude centrálny depozitár zasielať výpis z účtu na základe požiadavky fondu zabrániť dvojitému zasielaniu tohto výpisu.

**Výbor NR SR pre financie, rozpočet a menu**

**Gestorský výbor odporúča schváliť.**

**2. K čl. I – nové body 3 až 5**

V čl. I sa za doterajší bod 2 vkladajú nové body 3 až 5, ktoré znejú:

„3. V § 110 ods. 2 prvej vete sa za slová „odseku 1“ vkladá čiarka a slová „na účely podľa §105 ods. 7 tretej vety“, slovo „a“ sa nahrádza čiarkou a za slová „ods. 6“ sa vkladajú slová „a na účely podľa § 110b ods. 1“.

4. § 110 sa dopĺňa odsekom 6, ktorý znie:

„(6) Porušením povinnosti podľa § 109 ods. 1 nie je poskytnutie údajov z evidencie centrálneho depozitára členovi, ktorého centrálny depozitár poveril vyhotovením, spracovaním alebo odovzdaním výpisov z účtu majiteľa. Poverený člen môže poskytnuté údaje použiť len na účely vykonávania činnosti, na ktorú ho poveril centrálny depozitár.“.

5. Za § 110a sa vkladá § 110b, ktorý znie:

**„ § 110b**

1. Centrálny depozitár je povinný na žiadosť Fondu národného majetku Slovenskej republikyzaslať fyzickým osobám podľa § 105 ods. 7 tretej vety informáciu o možnosti prevodu cenných papierov podľa osobitného predpisu 97c) ; obsah tejto informácie určí Fond národného majetku Slovenskej republiky.
2. Centrálny depozitár je oprávnený poveriť člena zaslaním informácie podľa odseku 1.
3. Centrálnemu depozitárovi patrí za odovzdanie výpisu z účtu majiteľa podľa § 105 ods. 7 tretej vety a za zaslanie informácie podľa odseku 1 úhrada nákladov, ktorú poskytuje Fond národného majetku Slovenskej republiky, a to vrátane prípadov, ak centrálny depozitár poverí člena odovzdaním výpisu z účtu majiteľa podľa § 105 ods. 7 tretej vety alebo ak poverí člena zaslaním informácie podľa odseku 1.“.

Poznámka pod čiarou k odkazu 97c znie:

„97c) § 29 ods. 11 písm. a) zákona č. 92/1991 Zb. v znení zákona č. ..../2009 Z. z. “.“.

Ide o prelomenie ustanovení o utajovaných skutočnostiach v nadväznosti na  poverenie členov centrálneho depozitára vo veci výpisov z účtov majiteľov.  Nakoľko sa novelou zákona č. 92/1991 Zb. o prevode majetku štátu na iné osoby navrhuje, aby fond mohol nadobúdať od fyzických osôb cenné papiere, o ktoré nemajú záujem, je potrebné zabezpečiť, aby bola táto činnosť efektívna, t.j. aby sa umožnilo fondu prostredníctvom centrálneho depozitára zaslať fyzickým osobám výpisy z ich účtu majiteľa a informovať ich o možnosti previesť tieto cenné papiere na fond a zároveň, aby centrálny depozitár mohol za týmto účelom získať informácie z evidencie člena.

Keďže je predpokladaný objem zásielok, ktoré bude centrálny depozitár, najmä vzhľadom na navrhované nové ustanovenie § 110b zákona o cenných papieroch, odosielať, mimoriadne vysoký, je potrebné umožniť, aby centrálny depozitár mohol odosielanie zásielok realizovať prostredníctvom tretej osoby (a to člena).

**Výbor NR SR pre financie, rozpočet a menu**

**Gestorský výbor odporúča schváliť.**

**3. K čl. II – k bodu 4**

V doterajšom bode 4 § 29 ods. 11 písmeno b) znie:

„b) vykonávať právne úkony súvisiace s prevodom, prípadne prevzatím, pristúpením, náhradou podľa písmena a) a všetky práva spojené s cennými papiermi nadobudnutými podľa písmena a) prvého bodu.“.

Ide o precizovanie ustanovenia z legislatívno-technického hľadiska, ktoré je potrebné vykonať na účely predídenia nejednoznačnosti výkladu textu dotknutého ustanovenia - pôvodné znenie by sa mohlo vykladať aj takým spôsobom, že fond môže vykonať alternatívne buď právne úkony súvisiace s prevodom, prevzatím, pristúpením alebo náhradou, čo nie je v súlade so zámerom tohto ustanovenia.

**Výbor NR SR pre financie, rozpočet a menu**

**Gestorský výbor odporúča schváliť.**

**4. K čl. II – k bodu 4**

V čl. II doterajšom bode 4 úvodná veta znie:

„§ 29 sa dopĺňa odsekmi 11, 12 a 13, ktoré znejú:“.

Legislatívno-technická úprava vyvolaná úpravou podľa bodu 5.

**Výbor NR SR pre financie, rozpočet a menu**

**Gestorský výbor odporúča schváliť.**

**5. K čl. II – k bodu 4, nový odsek 12**

V čl. II doterajšom bode 4 v § 29 sa za odsek 11 vkladá nový odsek 12, ktorý znie:

„ (12) Ak sú na tom istom účte majiteľa evidované aj cenné papiere, ktorých prevod nie je predmetom zmluvy podľa odseku 11 písm. a) , táto zmluva, okrem náležitosti podľa odseku 11 písm. a) prvého bodu, môže obsahovať aj záväzok

a) zaplatiť iba pomernú časť poplatkov podľa odseku 11 písm. a) druhého bodu zodpovedajúcu cenným papierom, ktorých prevod je predmetom zmluvy podľa odseku 11 písm. a), prípadne

b) nahradiť iba pomernú časť poplatkov podľa odseku 11 písm. a) druhého bodu zodpovedajúcu cenným papierom, ktorých prevod je predmetom zmluvy podľa odseku 11 písm. a) , ak už bola prevodcom zaplatená. " .

Doterajší odsek 12 sa označuje ako odsek 13.

V praxi sa môžu vyskytnúť prípady, že na jednom účte majiteľa budú evidované okrem tzv. bezcenných cenných papierov aj iné cenné papiere, ktoré sa nebudú prevádzať na fond. V takom prípade by sa nemal zaplatiť alebo nahradiť poplatok za vedenie v plnej výške, ale iba jeho pomerná časť.

**Výbor NR SR pre financie, rozpočet a menu**

**Gestorský výbor odporúča schváliť.**

1. **Nový bod**

Za čl. III sa vkladajú nové články IV a V, ktoré znejú :

„ Článok. IV

Zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov sa dopĺňa takto:

1. V § 22 sa ods. 1 a ods. 2 nahrádzajú novým znením odsekov, ktoré znie:

# „(1) Prevádzkovateľ skládky odpadov je povinný vytvárať počas prevádzky skládky odpadov účelovú finančnú rezervu, minimálne vo výške 50 % celkových nákladov na uzavretie, rekultiváciu a monitorovanie skládky odpadov po jej uzavretí, ktorej prostriedky sa použijú na uzavretie, rekultiváciu a monitorovanie skládky po jej uzavretí 36). Ten, kto prevádzkuje viac ako jednu skládku odpadov, vytvára účelovú finančnú rezervu pre každú skládku odpadov osobitne.

# Účelová finančná rezerva sa vytvára ročne na ťarchu výdavkov (nákladov) 36) vo výške určeného podielu s celkových nákladov na uzavretie, rekultiváciu a monitorovanie skládky odpadov po jej uzavretí, najmenej do dosiahnutia minimálnej výšky rezervy uvedenej v odseku 1.“.

36) § 20 zákona 595/2003 Z. z. o daniach z príjmov

„ Článok. V.

Zákon č. 587/2004 Z. z. o Environmentálnom fonde a o zmene a doplnení niektorých zákonov

v znení zákona č. 277/2005 Z. z., zákona č. 276/2007 Z. z., zákona č. 661/2007 Z. z. a zákona č.

514/2008 Z. z. sa dopĺňa takto:

1. V § 9 sa na konci dopĺňa odsek 11, ktorý znie:

„(11) Postup podľa odsekov 1 až 6 sa nevzťahuje na žiadateľa, ktorým je organizácia v zriaďovateľskej alebo zakladateľskej pôsobnosti ministerstva.“.“

Doterajší článok IV sa označuje ako článok VI.

V zmysle zákona č. 223/2001 Z. z. o odpadoch a o zmene a doplnení niektorých zákonov, je prevádzkovateľ skládky odpadov povinný vytvárať počas prevádzky skládky účelovú finančnú rezervu, ktorej prostriedky sa použijú na uzavretie, rekultiváciu a monitorovanie skládky odpadov po jej uzavretí. Takto viazané prostriedky sú priebežne, v závislosti od napĺňania kapacity skládky, deponované na účet prevádzkovateľa skládky v komerčnej banke, pričom tento nemá možnosť s prostriedkami nakladať až do uzavretia skládky a od začiatku rekultivácie. V čase finančnej krízy je viazanie likvidných prostriedkov v tomto objeme pre relevantné subjekty veľkou finančnou záťažou. Z tohto dôvodu navrhujeme upraviť povinnosť vytvárania účelovej finančnej rezervy zo súčasnej plnej výšky projektovaných nákladov potrebných na uzavretie a rekultiváciu skládky na polovicu. Táto zmena by mala výrazne pozitívny efekt na disponibilnú finančnú likviditu podnikov.

Navrhovanou úpravou sa vytvorí priestor pre poskytnutie podpory z Environmentálneho fondu organizáciám v pôsobnosti Ministerstva životného prostredia SR.

**Výbor NR SR pre financie, rozpočet a menu**

**Gestorský výbor odporúča schváliť.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. 1,2,3,4,5,6, hlasovať spoločne s návrhom gestorského výboru **schváliť**.

**V.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o doplnení niektorých zákonov (tlač 969) vyjadrených v uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o doplnení niektorých zákonov (tlač 969)**schváliť s pozmeňujúcimi a doplňujúcimi návrhmi.**

Predmetná správa výborov Národnej rady Slovenskej republiky o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o doplnení niektorých zákonov (tlač 969a) bola schválená uznesením gestorského výboru č. 469 z 11. marca 2009. Výbor určil poslanca **Jozefa Buriana** za spoločného spravodajcu výborov.

Súčasne ho poveril

1. predniesť spoločnú správu výborov na schôdzi Národnej rady Slovenskej republiky

1. navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy

Bratislava 11. marca 2009

**Jozef B u r i a n**

**predseda**

**Výboru NR SR pre financie, rozpočet a menu**